Document ID: 32014D0235

EΚΤΕΛΕΣΤΙΚΉ ΑΠΌΦΑΣΗ ΤΟΥ ΣΥΜΒΟΥΛΊΟΥ
της 23ης Απριλίου 2014
για την έγκριση της επικαιροποίησης του προγράμματος μακροοικονομικής προσαρμογής της Πορτογαλίας
(2014/235/ΕΕ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΕ) αριθ. 472/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, για την ενίσχυση της οικονομικής και δημοσιονομικής εποπτείας των κρατών μελών στη ζώνη του ευρώ τα οποία αντιμετωπίζουν ή απειλούνται από σοβαρές δυσκολίες αναφορικά με τη χρηματοοικονομική τους σταθερότητα (1), και ιδίως το άρθρο 7 παράγραφος 5,
Έχοντας υπόψη την πρόταση της Ευρωπαϊκής Επιτροπής,
Εκτιμώντας τα ακόλουθα:
(1)
Ο κανονισμός (ΕΕ) αριθ. 472/2013 ισχύει για τα κράτη μέλη τα οποία, κατά τη χρονική στιγμή της έναρξης ισχύος του, έχουν ήδη λάβει χρηματοδοτική συνδρομή, συμπεριλαμβανομένης της συνδρομής του Ευρωπαϊκού Μηχανισμού Χρηματοοικονομικής Σταθεροποίησης (ΕΜΧΣ) και/ή του Ευρωπαϊκού Ταμείου Χρηματοοικονομικής Σταθερότητας (ΕΤΧΣ).
(2)
Ο κανονισμός (ΕΕ) αριθ. 472/2013 ορίζει κανόνες για την έγκριση προγραμμάτων μακροοικονομικής προσαρμογής για τα κράτη μέλη όσον αφορά τη λήψη της εν λόγω χρηματοδοτικής συνδρομής, η οποία πρέπει να εφαρμόζεται σε συνδυασμό με τον κανονισμό (ΕΕ) αριθ. 407/2010 του Συμβουλίου (2), όταν το ενδιαφερόμενο κράτος μέλος λαμβάνει βοήθεια και από τον ΕΜΧΣ και από άλλες πηγές.
(3)
Στην Πορτογαλία έχει χορηγηθεί χρηματοδοτική συνδρομή τόσο από τον ΕΜΧΣ, με την εκτελεστική απόφαση 2011/344/ΕΕ του Συμβουλίου (3), όσο και από το ΕΤΧΣ.
(4)
Για λόγους συνέπειας, η επικαιροποίηση του προγράμματος μακροοικονομικής προσαρμογής για την Πορτογαλία, βάσει του κανονισμού (ΕΕ) αριθ. 472/2013, θα πρέπει να εγκριθεί με αναφορά στις σχετικές διατάξεις της εκτελεστικής απόφασης 2011/344/ΕΕ.
(5)
Σύμφωνα με το άρθρο 3 παράγραφος 10 της εκτελεστικής απόφασης 2011/344/ΕΕ, η Επιτροπή προέβη, από κοινού με το Διεθνές Νομισματικό Ταμείο και σε συνεργασία με την Ευρωπαϊκή Κεντρική Τράπεζα, στην ενδέκατη επισκόπηση για την αξιολόγηση της προόδου που πραγματοποίησαν οι αρχές της Πορτογαλίας όσον αφορά την υλοποίηση των συμφωνηθέντων μέτρων στο πλαίσιο του προγράμματος μακροοικονομικής προσαρμογής, καθώς και την αποτελεσματικότητα και τον κοινωνικοοικονομικό αντίκτυπο των μέτρων αυτών. Ως συνέπεια αυτής της επισκόπησης, απαιτείται να γίνουν αλλαγές στο υφιστάμενο πρόγραμμα μακροοικονομικής προσαρμογής.
(6)
Οι αλλαγές αυτές περιέχονται στις οικείες διατάξεις της εκτελεστικής απόφασης 2011/344/ΕΕ, όπως τροποποιείται με την εκτελεστική απόφαση 2014/234/ΕΕ του Συμβουλίου (4),
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνονται τα μέτρα που προβλέπονται στο άρθρο 3 παράγραφοι 8 και 9 της εκτελεστικής απόφασης 2011/344/ΕΕ, τα οποία πρέπει να ληφθούν από την Πορτογαλία ως μέρος του προγράμματος μακροοικονομικής προσαρμογής της.
Άρθρο 2
Η παρούσα απόφαση παράγει αποτελέσματα από την ημέρα της κοινοποίησής της.
Άρθρο 3
Η παρούσα απόφαση απευθύνεται στην Πορτογαλική Δημοκρατία.
Βρυξέλλες, 23 Απριλίου 2014.

Labels: 2
19
5
18
15